Edward Woodville, Lord Scales

Sir Edward Woodville, marvet d'an 28 a viz Gouhere 1488, a oa un ezel eus ar familh Woodville. Bev e oa chomet e-pad ren Richarzh III pa oa bet lazhet kalz tud eus e familh pe kamaladed dezhañ e-kerzh ar stourm goude marv e vreur-kaer Edouarzh IV. Harluet gant Henry Tudor, harpet en devoa anezhañ evit kemer an tron. Goude-se eo e voe roet dezhañ an titl Lord of the Isle of Wight; an den diwezhañ eo a zougas an titl-se.

Ur soudard barrek ha birvidik e oa, lesanvet "ar marc'heg kantreer diwezhañ" dre ma oa douget da veizad ar marc'heg ampart. Kemer a reas perzh e meur a ergerzhadenn brezel. Mervel a reas en Emgann Sant-Albin-An-Hiliber e-pad un ergerzhadenn c'hwitet evit harpañ an Dug breton Frañsez II.

Woodville a voe graet Lord Scales anezhañ goude marv e vreur Anthony Woodville, Eil kont Rivers, en devoa bet douaroù ar bariezh Scales dre hêrezh. Graet e vez Aotrou Scales anezhañ en dielloù spagnolek ha brezhonek, padal biskoazh ne voe anvet da varon ez-ofisiel. 

 Marv e Breizh 
E 1488, Dug Breizh en doa goulennet sikour digant ar roue saoz Herri VII evit talañ ouzh un aloubadeg c'hall da zont. Ar roue Herri en devoa klasket kavout un emglev en aner. Edouarzh IV en doa goulennet aotre ar roue evit sevel un nerzh sikour d'ar Vretoned. Ar roue ne oa ket gwall droet gant ar soñj, Edouarzh en devoa dastumet soudarded war Enez Wight. Deuet e oa a-benn da gaout etre 400 ha 700 gwareger gant 40 nobl. Dilestret e oa gant ur vag e Sant-Maloù, preizhet en doa ur vag gall e-keit-se.

Ar Vretoned o doa bet ar soñj da wiskañ 1300 eus o soudarded gant unwiskoù saoz evit lakaat da grediñ e oa un nerzh saoz galloudus, marteze e oa ar pal da saouzaniñ ar C'hallaoued gant brud ar waregerien-hir. E-kerzh Emgann Sant-Albin-an-Hiliber nerzhioù Edouarzh a oa dirak al lu brezhon. E penn un argadenn bliv ha kreñv e oa bet pa oa kroget an emgann, met un enep-argad gall a oa deuet a-benn da derriñ kreiz al lu brezhon hag a oa ar gwanañ ha kroget e oa ar Vretoned da goll. Nerzhioù Aotoru Scales a oa ebt lazhet evit an darn vrasañ. War e seblant e oa bet un dreistbever, ur paotr anvet Diccon Clarke, a oa distroet da Enez Wight hag eñ a oa bet o kontañ e istor.William Henry Davenport Adams, The History, Topography, and Antiquities of the Isle of Wight, Smith, Elder, and Company, 1856. p.32. Edourazh a oa bet lazhet e penn e soudarded, hervez kont goude bezañ nac'het da vezañ prizoniet a-enep d'un daspren.

Beziet e voe e Breizh. Savet e voe ur monumant e 1988 gant broadelourien breton war an dachenn emgann, hag a enor an nerzh-kas saoz, met ur fazi a zo pa vez kaoz eus ar penn brezel "Talbot Earl of Scales".<ref name = "eng">"English Heritage honore les archers de Wight morts à Saint-Aubin du Cormier en 1488", Agence Bretagne Presse, 11/08/09. E 2009 English Heritage en doa lakaet da sevel ur blakenn goun dezhañ e Kastell Carisbrooke.

Skridbuhezour Edouarzh, Christopher Wilkins, a ra eus outañ "ur gwir haroz a vez disoñjet e bouez er politikerezh eus ar mare", ha da zeskrivañ anezhañ evel ur pimpatrom "Krennamzerel dreist-holl", hag e obererezhioù e Spagn, Bro-Saoz ha Bro-C'hall o devoa sikouret, a-wechoù enebet d'e c'hoantoù, stadoù-nasion modern.

 Pennadoù kar 
 Emgann Sant-Albin-An-Hiliber 
 Notennoù ha daveennoù 

Rummad:Marvioù 1488
Rummad:Marc'heien Bro-Saoz